Is-seba' Direttiva tal-Kummissjoni
tat-28 ta' Frar 1986
li taddatta għall-progress tekniku l-Annessi II, III, IV, u V għad-Direttiva tal-Kunsill 76/768/KEE dwar l-approssimazzjoni tal-liġijiet ta' l-Istati Membri li għandhom x'jaqsmu ma' prodotti kosmetiċi
(86/179/KEE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/768/KEE tas-27 ta' Lulju 1976 dwar l-approssimazzjoni tal-liġijiet ta' l-Istati Membri li għandhom x'jaqsmu ma' prodotti kosmetiċi [1], kif l-aħħar emendata bid-Direttiva 85/391/KEE [2], u b'mod partikolari l-Artikoli 5 u 8 (2) tagħha,
Billi, sabiex tkun protetta s-saħħa pubblika, hemm bżonn li jiġu pprojbiti l-chloroform, 2,3,7,8-tetrachlorodibenzo-p-dioxin, 2,6-dimethyl-1,3-dioxan-4-yl acetate (Dimethoxane) u pyrithione sodium (INNM) fi prodotti kosmetiċi;
Billi fuq il-bażi ta' l-aħħar konklużjonijiet ta' riċerka xjentifika u teknika l-użu ta' 1,3-bis (hydroxymethyl)imidazolidine-2-thione jista' jkun awtorizzat għall-kura tad-dwiefer taħt ċerti kondizzjonijiet;
Billi, fuq il-bażi ta' l-informazzjoni disponibbli, ċerta żebgħa u sostanzi permessi proviżorjament jistgħu jkunu permessi definittivament, filwaqt li oħrajn għandhom jiġu pprojbiti definittivament jew ikunu permessi għal perjodu speċifiku miżjud;
Billi l-miżuri stabbiliti f'din id-Direttiva huma bi qbil ma' l-opinjoni tal-Kumitat dwar l-Addattazzjoni għal Progress Tekniku tad-Direttivi dwar it-Tneħħija ta' Ostakoli Tekniċi għal Kummerċ fis-Settur ta' Prodotti Kosmetiċi,
ADOTTAT DIN ID-DIRETTIVA:
L-Artikolu 1
Id-Direttiva 76/768/KEE hija b'dan mezz emendata kif ġej:
1. Fl-Anness II, in-numri segwenti huma miżjuda:
"366. Chloroform
367. 2,3,7,8-Tetrachlorodibenzo-p-dioxin għajr bħala impurità ta' hexachlorophene, soġġett għall-kondizzjonijiet stabbiliti fl-Anness VI - l-1 Parti, taħt Nru 6
368. 2,6-Dimethyl-1,3-dioxan-4-yl acetate (Dimethoxane)
369. Pyrithione sodium (INNM)".
2. L-Anness III, l-1 Parti, huwa emendat kif ġej:
"a | b | ċ | d | e | f |
44 | 1,3-Bis (hydroxymethyl)imidazolidine-2-thione | (a)Preparazzjonijiet ta' kura tax-xagħar | (a)Sa 2 % | (a)Projbit f'aerosoldispensers (sprejs) | Fih il-1,3-bis (hydroxymethyl)imidazolidine-2-thione |
| | (b)Preparazzjonijiet ta' kura tad-dwiefer | (b)Sa 2 % | (b)Il-pH tal-prodott kif applikat għandu jkun inqas minn 4 | |
51 | Quinolin-8-ol u bis (8-hydroxyquinolinium) sulphate | Stabbilizzatur għal perossidu ta' l-idrogenu fi preparazzjonijiet ta' kura tax-xagħar li jitlaħalħu | 0,3 % maħdum bħala base" | | |
3. L-Anness III, it-2 Parti, l-Anness IV, Partijiet 2 u 3, huma mibdula bl-Annessi 1 u 2 għal din id-Direttiva.
4. L-Anness V huwa emendat kif ġej:
- Nru 10 - Chloroform huwa mħassar,
- F'Nri 5 u 6, ir-referenza għan-nota fil-qiegħ tal-paġna (5) hija mibdula bi (3).
L-Artikolu 2
1. L-Istati Membri għandhom jieħdu l-miżuri meħtieġa sabiex jiżguraw li mill-1 ta' Jannar 1988 la l-fabbrikanti u lanqas l-importaturi stabbiliti fil-Komunità ma jqiegħdu fis-suq prodotti li ma jikkonformawx mal-ħtiġiet ta' din id-Direttiva.
2. L-Istati Membri għandhom jieħdu l-miżuri meħtieġa sabiex jiżguraw li l-prodotti li hemm referenza għalihom fil-paragrafu 1 ma jkunux jistgħu jinbiegħu aktar jew mogħtija lill-konsumaturi finali wara l-31 ta' Diċembru 1989.
L-Artikolu 3
1. L-Istati Membri għandhom idaħħlu fis-seħħ il-liġijiet, ir-regolamenti, u d-dispożizzjonijiet amministrattivi meħtieġa sabiex jikkonformaw mad-dispożizzjonijiet ta' din id-Direttiva mhux aktar tard mill-31 ta' Diċembru 1986. Għandhom jinfurmaw mal-ewwel lill-Kummissjoni bihom.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali ta' liġi nazzjonali li huma jadottaw fil-qasam irregolat b'din id-Direttiva.
L-Artikolu 4
Din id-Direttiva hija ndirizzata lill-Istati Membri.
Magħmula fi Brussel, fit-28 ta' Frar 1986.